
Szakály Község Önkormányzata

Szakály, Kossuth Lajos utca 1.
ELŐTERJESZTÉS

Szakály Község Önkormányzat Képviselőtestülete
2020. március 05-i ülésére.

Tárgy: Szakály Község Önkormányzata 2020. évi költségvetése.
Tisztelt Képviselőtestület!
Az Országgyűlés a 2019. évi LXXI. törvényben fogadta el Magyarország 2020.évi központi költségvetését.  Ennek a 2. melléklete tartalmazza az Önkormányzatok normatív támogatásait. 
Az Önkormányzat 2020. évi költségvetése tervezésekor az alábbi szempontokat vettük figyelembe.
Bevételek

I.
Működési bevételek 

A működési bevételek az alábbiakból tevődnek össze

· Az önkormányzati vagyonnal való gazdálkodással kapcsolatos feladatok bevételéből
· közvetített szolgáltatások 900,- e Ft

· tulajdonosi- és bérleti bevételek 500,- eFt

· Áfa bevétel 243,- eFt

· Város-, községgazdálkodási egyéb szolgáltatások bevételéből

· bérleti bevételek 400,- eFt

· tulajdonosi bevételek 625,- eFt

· Áfa bevétel 108,- eFt

· művelődési ház 170,- eFt szolgáltatásból származó bevétel
II.
Közhatalmi bevételek

A helyi adókból, a központi átengedett adókból származó bevételek esetében a 2019-ben várható bevételek szintje alatt terveztünk.
III.
Központi költségvetéstől kapott támogatás


A központi költségvetésből 66.526,- eFt támogatással számoltunk, ebből 21.026,- e Ft a Szakályi Közös Hivatali támogatás, ez a költségvetés módosításakor kifog kerülni innen, és ennyivel fog csökkenni a tartalék. A normatív támogatások változásának az összehasonlítását a 2019-es évvel, továbbá az egyes jogcímeken kapott támogatásokat az 1.sz. melléklet tartalmazza.  
IV.
Támogatásértékű bevételek
Terület alapú támogatás a z MVH-tól 400,- eFt a tervezett.

Hőgyésztől 2.000,- eFt pénzeszköz átvétel a védőnői helyettesítésre.

A közfoglalkoztatás támogatása a 2019-es szint és létszám alapján került meghatározásra, 22.659,- eFt.
A védőnői feladat támogatása úgyszintén a 2019-es év szintjén került betervezésre, 4.457,- eFt, a fogorvosi feladat támogatása a MEP által 2020-ra közölt adatok alapján került megtervezésre, 8.640,- eFt összegben.
V.
Felhalmozási célú támogatás



Beterveztünk 2.000,- Ft beruházást a közmunka programokhoz.
VI.  
Finanszírozási bevételek


Az Önkormányzat 10.000.000.- Ft folyószámlahitellel rendelkezik.
VII.  
Pénzmaradvány


Pénzmaradványt 25.555,- eFt összegben terveztünk, ennek az összege a zárszámadást követően kerül pontosításra.
Kiadások

I.
Az Önkormányzat közvetlen kiadásai.
1. A személyi juttatások a tényleges létszám alapján kerültek meghatározásra, az év során esedékes átsorolások, és a minimálbér változás figyelembevételével. A minimálbér jelentős mértékben megemelkedett, a szakképzett garantált bérminimum 195,- eFt-ról 211,- eFt-ra történő emelése, és a  minimálbér 149,- eFt-ről 161,- eFt-ra emelése miatt többletkiadások keletkeztek. 
2. A járulék kiadások a vonatkozó jogszabályok alapján kerültek meghatározásra,a szociális járulék 2,5 %-kal csökkent, 19,5-ről 17-re.

3. A dologi kiadások tervezésekor az alábbi szempontokat vettük alapul:
· a 2019. év tényadatait, amelyek már viszonylag pontosan meghatározhatók. 
· Nem vettük figyelembe azokat a kiadásokat, amelyek 2019-ben egyszerinek minősíthetőek.
· Az orvosi ügyeletnél 12 havi hozzájárulással számoltunk, mivel 2019-ben valamennyi elmaradás pótlásra került.
 II.
Szociális ellátások

A szociális juttatások a települési támogatásokat tartalmazzák, itt 720,- eFt került betervezésre települési támogatásokra, 508,- eFt pedig szociális célú tűzifa juttatásra.
II.
Működési célú pénzeszközátadás

1. Az Óvoda 2020. évi működésére az állami támogatás került betervezésre, 25.412,- eFt. Ez valószínűleg fedezi a kiadásokat, ezért a fenntartó önkormányzatok hozzájárulása nem szükséges.

2. Belső ellenőrzés kötelező az önkormányzatoknál, erre 286,- eFt-ot terveztünk be.
3. A nemzetiségi, ifjúsági, sport és civil szervezetek részére támogatás 2.200,- eFt. került betervezésre.
4. Elvonások, befizetések 1.200,- eFt, amely a keret jellegű, jelenleg mintegy 300-400,- eFt az ismert visszafizetési kötelezettség.
5. A Szakály Község Konyhája a kapott állami támogatásból: 13.918,- eFt, és a 11.409,- eFt saját bevételből lesz működtethető 2020-ben. Önkormányzati hozzájárulás nem lesz szükséges várhatóan.

A térítési díjakból származó bevétel az étkeztetésben részt vevő iskolások, óvodások száma alapján került meghatározásra, figyelembe véve az ingyenes és a kedvezményes étkezők számát. A vendégétkezés szintén a 2019. évi tényadatok alapján került meghatározásra.

III.
Felhalmozási kiadások

A felhalmozási kiadások körében a tervezett közmunka programokhoz kapcsolatos beruházásokra egy keret került megtervezésre 2.000,- Ft összegben, továbbá lakás megvétele, urnafal, konferencia székek beszerzése a 9. melléklet szerint.
IV.
Felújítások 

Az önkormányzati épület homlokzatára 4.400,- eFt, parkoló kialakítására 1.500,- eFt került tervezésre.
V.
Finanszírozási kiadások

Az államháztartáson belüli 2019-es megelőlegezés került betervezésre.
VI.
Tartalék


A 2020.évi költségvetésben  41.169,- eFt tartalék keletkezett fenti bevételek és kiadások egyenlegeként, de 21.026,- e Ft a Szakályi Közös Hivatali támogatás, ez a költségvetés módosításakor kifog kerülni innen, és ennyivel fog csökkenni a tartalék.
.
A költségvetést a 2019-es zárszámadást követően az alábbi tételek fogják módosítani:
1. Bevételi oldalon a beszámoló szerinti pénzmaradvány (ha eltér a tervezettől), 
2. Kiadási oldalon a 2019.évi normatíva elszámolásból származó esetleges visszafizetési kötelezettség (ha felmerül később ilyen)
3. Az államkincstár által a közfoglalkoztatotti fel nem használt előleg leinkasszálása.

Az Önkormányzat 2020.évi költségvetésének a rendelet-tervezetét a 2.sz. melléklet tartalmazza.
Kérem a Tisztelt Képviselőtestületet, hogy az Önkormányzat 2020. évi költségvetésének a tervezéséről szóló tájékoztatót, és Szakály Község 2020. évi költségvetését a mellékletek szerint elfogadni szíveskedjen.
Szakály, 2020. február 26.

   Feuerbach Szabolcs 

